Kunsthallen
Kunsthallen, dansk auktionsfirma, grundlagt 1926 i København af kunsthandleren Christian Larsen.
Kunsthallen formidlede salg af især moderne billedkunst og møbler, men også af antikviteter og ældre kunst, bl.a. fra antikken.
I lokalerne i Købmagergade var der tillige blevet afholdt kunstudstillinger; fra 1990 holdtes auktionerne i Gothersgade.
Auktionarius og leder fra 1984 var Jens Thygesen (1945-2009). Kunsthallen blev i 2004 overtaget af Bruun Rasmussen Kunstauktioner; adressen og navnet blev ikke bibeholdt.